               EUROOPAN KOMISSIO
            Bryssel 12.7.2016
            COM(2016) 456 final
            2016/0213(NLE)
            Ehdotus
            NEUVOSTON PÄÄTÖS
            ehdotuksesta energiayhteisön luettelon vahvistamiseksi energiainfrastruktuurihankkeista

               PERUSTELUT

               1.EHDOTUKSEN TAUSTA

               Energiayhteisön ministerineuvosto teki 16. lokakuuta 2015 päätöksen Euroopan laajuisten energiainfrastruktuurien suuntaviivoja koskevan Euroopan parlamentin ja neuvoston asetuksen (EU) N:o 347/2013 täytäntöönpanosta
                  1
               . Toimenpiteen tarkoituksena oli luoda oikeudelliset puitteet keskeisten energiainfrastruktuurihankkeiden priorisoinnille sopimuspuolten välillä sekä sopimuspuolten ja EU:n jäsenvaltioiden välillä.

               Energiayhteisön hyväksymä asetus (EU) N:o 347/2013 muodostaa kattavan kehyksen sopimuspuolten lupa-, sääntely- ja kustannusjakomenettelyjen yksinkertaistamiseksi. Se myös velvoittaa ministerineuvoston tekemään energiayhteisön perustamissopimuksen III osaston nojalla tietyin perustein päätöksen ensisijaisten infrastruktuurihankkeiden luettelosta. Kyseisiä hankkeita kutsutaan energiayhteisön etua koskeviksi hankkeiksi (Project of Energy Community Interest, PECI). Asetuksen keskeiset säännökset on saatettava osaksi kansallista lainsäädäntöä viimeistään 31. joulukuuta 2016, johon mennessä myös PECI-hankkeiden luettelo on hyväksyttävä.

               Hankkeiden toteuttajat ovat esittäneet tämän päätöksen liitteessä 2 olevan hankeluettelon, ja energiayhteisön sihteeristö on järjestänyt siitä julkisen kuulemisen
                  2
               . Luettelo on energiayhteisön toimielinten tarkistettavana asetuksen mukaisesti. Komissio pitää neuvoston ajan tasalla tähän prosessiin liittyvästä kehityksestä. Komissio tekee ehdotuksen Euroopan unionin lopullisesta kannasta PECI-hankkeiden luetteloa koskevaan ministerineuvoston päätökseen, kun ministerineuvosto valmistelee Sarajevossa 14. lokakuuta 2016 pidettävää kokoustaan.

               Asetus (EU) N:o 347/2013 antaa myös mahdollisuuden soveltaa sen säännöksiä yhteistä etua koskeviin hankkeisiin (Project of Mutual Interest, PMI). Nämä ovat hankkeita, joista hyötyy kaksi naapurimaata (joista toinen on sopimuspuoli ja toinen jäsenvaltio), mutta joilla ei ole oikeudellista asemaa energiayhteisön etua koskevana hankkeena. Nämä hankkeet saavat tukea sopimuspuolilta ja asianomaiselta jäsenvaltiolta. Tällaisten hankkeiden osalta komissio ehdottaa, että PECI-hankkeita koskevan oikeudellisesti sitovan päätöksen lisäksi EU ehdottaa energiayhteisön ministerineuvostolle suosituksen antamista, jotta voidaan antaa tarvittava poliittinen sysäys ja toteuttaa kaikki tarvittavat lainsäädännölliset toimenpiteet hankkeiden täytäntöönpanon viemiseksi eteenpäin.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               Asetuksen (EU) N:o 347/2013 täytäntöönpanoa koskevan ministerineuvoston päätöksen
                  3
                7 artiklan 5 kohdan a alakohdan mukaan ministerineuvosto hyväksyy energiayhteisön etua koskevien hankkeiden luettelon tekemällä päätöksen energiayhteisön perustamissopimuksen III osaston nojalla.

               Energiayhteisön perustamissopimuksen 82 artiklan mukaan ministerineuvosto toteuttaa III osaston mukaiset toimenpiteet sopimuspuolen tai sihteeristön ehdotuksesta. Komissio esittää, että tällainen ehdotus tehdään Euroopan unionin puolesta energiayhteisön ministerineuvostolle.

               Euroopan unionin kanta ministerineuvoston päätökseen on vahvistettava Euroopan unionin toiminnasta tehdyn sopimuksen 218 artiklan 9 kohdan nojalla sekä energiayhteisön perustamissopimuksen tekemisestä Euroopan yhteisön puolesta 29. toukokuuta 2006 tehdyn neuvoston päätöksen 2006/500/EY säännösten mukaisesti.

               Ministerineuvoston suositus ei energiayhteisön perustamissopimuksen 76 artiklan mukaisesti ole oikeudellisesti sitova eikä näin ollen kuulu SEUT-sopimuksen 218 artiklan 9 kohdan soveltamisalaan. Suosituksen teksti annetaan tiedoksi tämän päätöksen liitteenä.

               Ministerineuvoston työskentelyä koskevat menettelysäännöt
                  4
                edellyttävät asiakirjojen esittämistä kaksi kuukautta ennen ministerineuvoston kokousta eli viimeistään 13. elokuuta 2016.

               3.SIDOSRYHMIEN KUULEMINEN

               Hyväksytyn asetuksen säännösten mukaisesti perustettiin kaksi työryhmää valmistelemaan PECI-hankkeiden luetteloa. Energiayhteisön sihteeristö järjesti hankkeiden toteuttajien esittämistä hankkeista julkisen kuulemisen, joka käynnistyi 2. toukokuuta 2016. Vuoden 2016 aikana on arvioitu hankkeiden soveltumista PECI- ja PMI-hankkeiksi. Kustakin hankkeesta on tehty kustannus-hyötyanalyysi, jonka pohjalta on laadittu hankkeiden tärkeysjärjestys. Hankkeille annettiin pisteet sen perusteella, miten ne täyttävät vaaditut perusteet. Prosessin on määrä päättyä syyskuun 2016 loppuun mennessä, kun ryhmät ehdottavat yksimieliseltä pohjalta luonnosta PECI-hankkeiden alustavaksi luetteloksi päättävälle elimelle, joka on energiayhteisön pysyvä korkean tason ryhmä (PHLG). Energiayhteisön sääntelyneuvoston puoltavan lausunnon jälkeen PECI-hankkeiden lopullinen alustava luettelo on määrä hyväksyä päättävän elimen kokouksessa 13. lokakuuta 2016. Lopullinen energiayhteisön luettelo toimitetaan ministerineuvostolle päätöstä varten 14. lokakuuta 2016.

               4.TALOUSARVIOVAIKUTUKSET

               Ei sovelleta

               2016/0213 (NLE)

               Ehdotus

               NEUVOSTON PÄÄTÖS

               ehdotuksesta energiayhteisön luettelon vahvistamiseksi energiainfrastruktuurihankkeista

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 194 artiklan ja 218 artiklan 9 kohdan,

               ottaa huomioon energiayhteisön perustamissopimuksen tekemisestä Euroopan yhteisön puolesta 29 päivänä toukokuuta 2006 tehdyn neuvoston päätöksen 2006/500/EY
                  5
                ja erityisesti sen 4 ja 5 artiklan,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan laajuisten energiainfrastruktuurien suuntaviivoja koskevan Euroopan parlamentin ja neuvoston asetuksen (EU) N:o 347/2013 täytäntöönpanosta tehdyllä energiayhteisön ministerineuvoston päätöksellä
                  6
                perustetaan menettely energiayhteisön etua koskevien hankkeiden luettelon vahvistamiseksi ja annetaan myös mahdollisuus soveltaa asetuksen säännöksiä yhteistä etua koskeviin hankkeisiin vapaaehtoiselta pohjalta.

               (2)Euroopan unionin olisi tehtävä ehdotus kyseisen luettelon vahvistamiseksi energiayhteisön perustamissopimuksen III osaston ja 82 artiklan mukaisesti.

               (3)Edellisessä johdanto-osan kappaleessa mainitun ehdotuksen liite, joka sisältää lopullisen luettelon hankkeista, voidaan laatia vasta myöhemmin, kun ehdotettujen eri hankkeiden arviointi on saatu päätökseen. Tässä päätöksessä olisi sen vuoksi esitettävä kaikki hankkeet, joista komissio voi valita luetteloon myöhemmin sisällytettävät hankkeet,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan unionin ehdotus energiayhteisön etua koskevien hankkeiden luettelon vahvistamiseksi tehtävän energiayhteisön ministerineuvoston päätöksen tekstiksi on tämän päätöksen liitteessä 1.

               2 artikla

               Edellä 1 artiklassa tarkoitetun ehdotuksen liite koostuu tämän päätöksen liitteeseen 2 sisältyvistä hankkeista. Liite 2 sisältää hankkeet, jotka on esitetty arviointia ja lopullista päätöstä varten perustuen energiayhteisön ministerineuvoston päätökseen 2015/09/MC-EnC Euroopan laajuisten energiainfrastruktuurien suuntaviivoja koskevan asetuksen (EU) N:o 347/2013 täytäntöönpanosta.

               Komissio voi Euroopan unionin puolesta tukea liitteessä 2 esitettyjen hankkeiden sisällyttämistä lopulliseen luetteloon edellyttäen, että ne täyttävät ministerineuvoston päätöksessä 2015/09/MC-EnC esitetyt perusteet. Hankkeet voidaan valita vain liitteessä 2 luetelluista hankkeista.

               3 artikla

               Tämä päätös tulee voimaan päivänä, jona se hyväksytään.

               4 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)
                  D/2015/09/MC-EnC.

                     (2)
                  https://www.energy-community.org/portal/page/portal/ENC_HOME/SECRETARIAT/Consultation/2016_PROJECTS

                     (3)
                  D/2015/09/MC-EnC.

                     (4)
                  Procedural Act 2006/01/MC-EnC (energiayhteisön ministerineuvoston menettelyjä koskevat sisäiset säännöt).

                     (5)
                  EUVL L 198, 20.7.2006, s. 15.

                     (6)
                  D/2015/09/MC-EnC.

    ---documentbreak---

               EUROOPAN KOMISSIO
            Bryssel 12.7.2016
            COM(2016) 456 final
            LIITE
            asiakirjaan
            ehdotus neuvoston päätökseksi
            ehdotuksesta energiayhteisön luettelon vahvistamiseksi energiainfrastruktuurihankkeista

               LIITE

               asiakirjaan

               ehdotus neuvoston päätökseksi

               ehdotuksesta energiayhteisön luettelon vahvistamiseksi energiainfrastruktuurihankkeista

               PERUSTELUT

               1. Johdanto

               Energiayhteisön ministerineuvosto teki 16. lokakuuta 2015 päätöksen Euroopan laajuisten energiainfrastruktuurien suuntaviivoja koskevan Euroopan parlamentin ja neuvoston asetuksen (EU) N:o 347/2013 täytäntöönpanosta
                  1
               . Toimenpiteen tarkoituksena oli luoda oikeudelliset puitteet keskeisten energiainfrastruktuurihankkeiden priorisoinnille sopimuspuolten välillä sekä sopimuspuolten ja EU:n jäsenvaltioiden välillä.

               Energiayhteisön hyväksymä asetus (EU) N:o 347/2013 muodostaa kattavan kehyksen sopimuspuolten lupa-, sääntely- ja kustannusjakomenettelyjen yksinkertaistamiseksi. Se myös velvoittaa ministerineuvoston tekemään energiayhteisön perustamissopimuksen III osaston nojalla tietyin perustein päätöksen ensisijaisten infrastruktuurihankkeiden luettelosta. Kyseisiä hankkeita kutsutaan energiayhteisön etua koskeviksi hankkeiksi (Project of Energy Community Interest, PECI). Asetuksen keskeiset säännökset on saatettava osaksi kansallista lainsäädäntöä viimeistään 31. joulukuuta 2016, johon mennessä myös PECI-hankkeiden luettelo on hyväksyttävä.

               Energiayhteisön hyväksymän asetuksen (EU) N:o 347/2013 säännösten mukaisesti perustettiin kaksi työryhmää valmistelemaan PECI-hankkeiden luetteloa. Energiayhteisön sihteeristö järjesti hankkeiden toteuttajien esittämistä hankkeista julkisen kuulemisen, joka käynnistyi 2. toukokuuta 2016. Vuoden 2016 aikana on arvioitu hankkeiden soveltumista PECI-hankkeiksi. Kustakin hankkeesta on tehty kustannus-hyötyanalyysi, jonka pohjalta on laadittu hankkeiden tärkeysjärjestys. Hankkeille annettiin pisteet sen perusteella, miten ne täyttävät vaaditut perusteet. Prosessin päätteeksi on määrä ehdottaa yksimieliseltä pohjalta luonnosta PECI-hankkeiden alustavaksi luetteloksi päättävälle elimelle, joka on energiayhteisön pysyvä korkean tason ryhmä (PHLG). Energiayhteisön sääntelyneuvoston puoltavan lausunnon jälkeen PECI-hankkeiden lopulliselle alustavalle luettelolle tarvitaan päättävän elimen hyväksyntä.

               Hankeluettelon sisältävä liite vahvistetaan edellä kuvatun päätöksentekoprosessin jälkeen.

               2. Ehdotuksen oikeusperusta

               Energiayhteisön perustamissopimuksen 82 artiklan mukaan ministerineuvosto toteuttaa III osaston mukaiset toimenpiteet sopimuspuolen tai sihteeristön ehdotuksesta. Komissio on tehnyt tällaisen ehdotuksen Euroopan unionin puolesta energiayhteisön ministerineuvostolle.

               Ministerineuvoston päätöksen 7 artiklan 5 kohdan a alakohdan mukaan ministerineuvosto hyväksyy energiayhteisön etua koskevien hankkeiden luettelon tekemällä päätöksen perustamissopimuksen III osaston nojalla.

               Euroopan unionin ehdotus

               ENERGIAYHTEISÖN MINISTERINEUVOSTON
               PÄÄTÖKSEKSI

               energiayhteisön etua koskevien hankkeiden luettelon vahvistamisesta
               (”energiayhteisön luettelo”)

               ENERGIAYHTEISÖN MINISTERINEUVOSTO, joka

               ottaa huomioon energiayhteisön perustamissopimuksen, jäljempänä ’perustamissopimus’, ja erityisesti sen 2, 26, 27 ja 82 artiklan,

               ottaa huomioon Euroopan laajuisten energiainfrastruktuurien suuntaviivoja koskevan Euroopan parlamentin ja neuvoston asetuksen (EU) N:o 347/2013 täytäntöönpanosta tehdyn energiayhteisön ministerineuvoston päätöksen D/2015/09/MC-EnC ja erityisesti mainitun asetuksen 3 artiklan 4 kohdan, sellaisena kuin energiayhteisö on sen hyväksynyt,

               ottaa huomioon Euroopan unionin ehdotuksen,

               sekä katsoo seuraavaa:

               1)
                     Energiayhteisön ministerineuvosto teki 16 päivänä lokakuuta 2015 päätöksen Euroopan laajuisten energiainfrastruktuurien suuntaviivoja koskevan Euroopan parlamentin ja neuvoston asetuksen (EU) N:o 347/2013 täytäntöönpanosta
                  2
               .

               2)
                     Perustamissopimuksen 82 artiklan mukaan toimenpiteet toteutetaan sopimuspuolen tai sihteeristön ehdotuksesta.

               3)
                     Työryhmät ovat arvioineet energiayhteisön etua koskevien hankkeiden (Project of Energy Community Interest), jäljempänä ’PECI’, luetteloon ehdotetut hankkeet ja katsovat niiden täyttävän asetuksessa säädetyt perusteet.

               4)
                     Työryhmät hyväksyivät PECI-hankkeiden alustavan luettelon teknisen tason kokouksissa. Kun energiayhteisön sääntelyneuvosto (ECRB) oli antanut puoltavan lausunnon arviointiperusteiden ja kustannus-hyötyanalyysin johdonmukaisesta soveltamisesta, ehdotetusta luettelosta keskusteltiin ja sovittiin energiayhteisön pysyvän korkean tason ryhmän (PHLG) [XX] kokouksessa [XXXX] 2016, ja PHLG viimeisteli ja hyväksyi kyseisen päätöksen toimien tätä tarkoitusta varten päättävänä elimenä.

               5)
                     Energiayhteisön luetteloon ehdotetuista hankkeista kuultiin asianomaisten sidosryhmien organisaatioita, mukaan lukien tuottajat, jakeluverkonhaltijat, toimittajat sekä kuluttaja- ja ympäristöjärjestöt.

               6)
                     Sisällyttäminen PECI-hankkeiden luetteloon ei vaikuta asiaankuuluvan ympäristöarvioinnin ja lupamenettelyn tuloksiin. Hyväksytyn asetuksen 5 artiklan 8 kohdan nojalla hanke voidaan poistaa energiayhteisön luettelosta, jos se ei ole energiayhteisön oikeuden mukainen. PECI-hankkeiden täytäntöönpanoa, mukaan lukien niiden yhteensopivuus energiayhteisön lainsäädännön kanssa, olisi seurattava mainitun asetuksen 5 artiklan mukaisesti.

               7)
                     Hyväksytyn asetuksen 3 artiklan 4 kohdan toisen alakohdan mukaisesti energiayhteisön luettelo vahvistetaan joka toinen vuosi perustamissopimuksen III osaston nojalla tehtävällä päätöksellä,

               ON HYVÄKSYNYT TÄMÄN PÄÄTÖKSEN:

               1 artikla

               PECI-hankkeiden luettelo vahvistetaan tämän päätöksen liitteessä.

               2 artikla

               Tämä päätös tulee voimaan päivänä, jona se hyväksytään.

               Tämä päätös on osoitettu osapuolille, Yhdistyneiden Kansakuntien väliaikaiselle Kosovon-siviilioperaatiolle sekä energiayhteisön perustamissopimuksen 27 artiklassa tarkoitetuille jäsenvaltioille.

               Tehty …ssa/ssä … päivänä …kuuta 2016.

                     Ministerineuvoston puolesta

                     Puheenjohtaja

                     (1)
                  D/2015/09/MC-EnC.

                     (2)
                  Päätös D/2009/2015/MC-EnC.

    ---documentbreak--- NA ---documentbreak---

               EUROOPAN KOMISSIO
            Bryssel 12.7.2016
            COM(2016) 456 final
            LIITE
            asiakirjaan
            ehdotus neuvoston päätökseksi
            ehdotuksesta energiayhteisön luettelon vahvistamiseksi energiainfrastruktuurihankkeista

               LIITE

               asiakirjaan

               ehdotus neuvoston päätökseksi

               ehdotuksesta energiayhteisön luettelon vahvistamiseksi energiainfrastruktuurihankkeista

               Luettelo hankkeiden toteuttajien esittämistä hankkeista – energiayhteisön ministerineuvoston päätös 2015/09/MC-EnC Euroopan laajuisten energiainfrastruktuurien suuntaviivoja koskevan asetuksen (EU) N:o 347/2013 täytäntöönpanosta

               KAASU (17 hanketta):

               Energiayhteisön etua koskevat hankkeet (PECI)

               – entisen Jugoslavian tasavallan Makedonian (EJTM) kaasunsiirtoyhteys Kosovon*
                  1
               , Albanian ja Serbian kanssa

               – kaasuputki EJTM – Albanian raja

               – kaasuyhdysputki Serbia – EJTM, Serbian osuus

               – kaasuyhdysputki Serbia – Montenegro (ml. Kosovo*
                  2
               ), osuus Nis (Doljevac) – Pristina

               – Albania–Kosovo*
                  3
               -kaasuputki (ALKOGAP)

               – kaasunsiirtoyhteys Serbia – Bulgaria, Serbian osuus (katsotaan PCI-hankkeeksi koko yhdysputken osalta)*
                  4

               – EJTM:n osuus TESLA-hankkeesta*

               Yhteistä etua koskevat hankkeet (PMI)

               – kaasunsiirtoyhteys BiH–HR (Slobodnica – Bosanski Brod – Zenica)

               – kaasunsiirtoyhteys BiH-HR (Licka Jesenica –Trzac – Bosanska Krupa)

               – kaasunsiirtoyhteys BiH–HR (Zagvozd – Posusje – Novi Travnik / Ploce – Mostar Sarajevo)

               – EJTM:n yhdysputki Bulgariaan ja Kreikkaan

               – yhdysputki Serbia–Romania, Serbian osuus

               – kaasunsiirtoyhteys Serbia – Kroatia, Serbian osuus

               – kaasunsiirtoyhteys Puola – Ukraina

               – yhdysputki Unkarista Ukrainaan (kiinteän kapasiteetin kehittäminen)

               – Joonian- ja Adrianmeren putkisto (IAP)

               – EAGLE LNG ja putkisto

               SÄHKÖ (12 hanketta):

               Energiayhteisön etua koskevat hankkeet (PECI)

               – Transbalkan-käytävä, vaihe 1 (Romania, Serbia, Montenegro, BiH)*

               – Transbalkan-käytävä, vaihe 2, 400 kV:n ilmajohto Bajina Basta – Kraljevo 3 (Serbia)

               – Transbalkan-sähkökäytävä, verkko-osuus Montenegrossa

               – 400 kV:n ilmajohto siirtoyhteyteen Bitola (EJTM) – Elbasan (AL)

               – 400 kV:n ilmajohto siirtoyhteyteen Skopje 5 (EJTM) – Kosovon* uusi lämpövoimala (KS)

               Yhteistä etua koskevat hankkeet (PMI)

               – rajayhdysjohto Banja Luka (BA) – Lika (HR) sisäisin tukitoiminnoin

               – rajayhdysjohto Balti (MD) ja Suceava (RO)

               – tasasähköasema 400 kV:n ilmajohdolle Vulcanesti (MD) Isaccea (RO) ja uusi ilmajohto (MD)

               – 400 kV:n ilmajohto siirtoyhteyteen Straseni (MD) – Iasi (RO) ja tasasähköasema Strasenissa (MD)

               – ENTSO-E-järjestelmän ja Ukrainan sähköverkon asynkroninen verkkoyhteys 750 kV:n ilmajohdon kautta välillä Hmelnitskyin ydinvoimala (UA) – Rzeszow (PL) (tasasähköyhteys)

               – 400 kV:n ilmajohdon saneeraus välillä Mukatševe (UA) – Vel'ké Kapušany (SK)

               – 750 kV:n ilmajohdon saneeraus välillä Etelä-Ukrainan ydinvoimala (UA) – Isaccea (RO) ja 400 kV:n ilmajohdon uudistaminen välillä Primorska (UA) – Isaccea (RO)

               Älykkään sähköverkon hankkeet (2 hanketta)

               – verkkohäviöiden vähentäminen (EJTM)

               – Kosovon* älymittarihanke

               – kysynnänohjaus, energian varastointi ja hajautetut energiaresurssit energiajärjestelmän optimoimiseksi Serbian tasavallassa

               ÖLJY (1 hanke):

               – Brody–Adamowo-öljyputken rakentaminen

                     (1)
                  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

                     (2)
                  Ks. edellä.

                     (3)
                  Ks. edellä.

                     (4)
                  Tähdellä (”*”) merkityt hankkeet katsotaan yhteisön edun mukaisiksi hankkeiksi (Project of Community Interest, PCI) Euroopan unionissa.